CELEX: C2004/228/14
Language: sl
Date: 2004-09-11 00:00:00
Title: Sodba Sodišča (drugi senat) z dne 15. julija 2004 v zadevi C-415/02: Komisija Evropskih skupnosti proti Kraljevini Belgiji (Neizpolnitev obveznosti države — Posredni davki — Direktiva 69/335/EGS — Zbiranje kapitala — Davek na borzne transakcije — Davek na dostavo vrednostnih papirjev na prinosnika)

11.9.2004   
            
            
               SL
            
            
               Uradni list Evropske unije
            
            
               C 228/7
            
         
      SODBA SODIŠČA
   
   (drugi senat)
   z dne 15. julija 2004
   v zadevi C-415/02: Komisija Evropskih skupnosti proti Kraljevini Belgiji (1)
   
   (Neizpolnitev obveznosti države - Posredni davki - Direktiva 69/335/EGS - Zbiranje kapitala - Davek na borzne transakcije - Davek na dostavo vrednostnih papirjev na prinosnika)
   (2004/C 228/14)
   Jezik postopka: francoščina
   V zadevi C-415/02, Komisija Evropskih skupnosti (zastopnika: R. Lyal in C. Giolito), proti Kraljevini Belgiji (zastopniki: A. Snoecx, ob sodelovanju B. van de Walle de Ghelcke), zaradi ugotovitve, da Kraljevina Belgija s tem, da je
   
               —
            
            
               z davkom na borzne transakcije, izvršene v Belgiji, obdavčila vpis novih vrednostnih papirjev na prinosnika, ki se izvrši v Belgiji, izdanih ali ob ustanovitvi družbe ali investicijskega fonda, ali pa kot posledica povečanja kapitala ali izdaje vrednostnih papirjev zaradi posojil
            
         
               —
            
            
               z davkom na borzne transakcije, izvršene v Belgiji, obdavčila izdajo materialziranih vrednostnih papirjev na prinosnika belgijskih ali tujih javnih skladov, ko gre za nove vrednostne prpirje, izdane ob ustanovitvi družbe ali investicijskega fonda, ali pa kot posledica povečanja kapitala ali izdaje vrednostnih papirjev zaradi posojil
            
         ni izpolnila obveznosti iz člena 11 Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 249, str. 25), kot je bila spremenjena z Direktivo Sveta 85/303/EGS z dne 10. junija 1985 (UL L 156, str. 23), je Sodišče (drugi senat) v sestavi C. W. A. Timmermans, predsednik senata, C. Gulmann in R. Schintgen (poročevalec), sodnika, F. Macken in N. Colneric, sodnici, generalni pravobranilec: A. Tizzano, sodni tajnik: F.-C. Contet, glavna administratorka, dne 15. julija 2004 razglasilo sodbo, katere izrek se glasi kot sledi:
   
               1)
            
            
               S tem, da je Belgija z davkom na borzne transakcije, izvršene v Belgiji, obdavčila vpis novih vrednostnih papirjev na prinosnika, ki se izvrši v Belgiji, izdanih ali ob ustanovitvi družbe ali investicijskega fonda, ali pa kot posledica povečanja kapitala ali izdaje vrednostnih papirjev zaradi posojil in
               da je z davkom na borzne transakcije, izvršene v Belgiji, obdavčila izdajo materialziranih vrednostnih papirjev na prinosnika belgijskih ali tujih javnih skladov, ko gre za nove vrednostne prpirje, izdane ob ustanovitvi družbe ali investicijskega fonda, ali pa kot posledica povečanja kapitala ali izdaje vrednostnih papirjev zaradi posojil,
               ni izpolnila obveznosti iz člena 11 Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 249, str. 25), kot je bila spremenjena z Direktivo Sveta 85/303/EGS z dne 10. junija 1985.
            
         
               2)
            
            
               Kraljevini Belgiji se naloži plačilo stroškov.
            
         
      (1)  UL C 19, 25.1.2003.